open-index/open-wikipedia-markdown huggingface dataset:
Enora Latuillière

**Enora Latuillière** (* 31. Juli 1992) is en ehmalge franzöösch Biathletin.

Enora Latuillière hör Vereen is *Armees Emhm Chamonix*. Se geev hör internatschonal Debüt bi den Biathlon-Juniorenweltmeesterschaften 2011 in Nové Město na Moravě, wo se 46. van dat Eenzel, 10. van den Sprint, 23. in de Verfolgung un 13. in‘ Staffelloop wurr. Bi de Juniorinnenrennen van de Biathlon-Europameesterschapen 2011 in Ridnaun wunn se achter Olga Galitsch in‘ Eenzel as ok mit Florie Vigneron, Valentin Gallard un Simon Desthieux in dat Mixed-Staffelrennen de Sülvermedaillen. In‘ Sprint keem se todem up den 7. Platz un in de Verfolgung up Rang 9. Natschonal wurr se Junioren-Meesterin in dat Massenstartrennen. Bi de Junioren-Europameesterschaften un – Weltmeesterschapen 2013 bleev se ahn Medaille. 

Bi den Fruen reck Latuillière 2009 in Les Saisies bi de franzöösch Meesterschapen in de Mixed-Staffel en Bronzemedaille. I’n IBU-Cup geev se hör Debüt 2011 bi en Sprint in Annecy, keem up Platz 24 un somit glieks in de Punkteränge. Siet de Saison 2013/14 hörrt se to den för de IBU-Cup vörsehn B-Natschonalkader vun den franzööschen Verband un nimmt regelmatig an internatschonalen Rennen deel. In Ridnaun reck se as 5. vun en Sprint eerstmals en eenstellig Platzeeren, wenig later keem se mit Jacquemine Baud, Rémi Borgeot un Antonin Guigonnat in Ruhpolding in en Mixed-Staffelrennen as Darte eerstmals up dat  Podium.

Bi de Biathlon-Weltmeesterschapen 2015 wunn se in de franzöösch Fruenstaffel an de Siet vun Anaïs Bescond, Justine Braisaz un Marie Dorin-Habert de Sülvermedaille un wurr nah de Saison as *Rookie Of The Year* uttekent.

In de Saison 2015/16 keem se eerstmals in den Biathlon-Weltcup to’n Insatz, aber bi hör dree Starts nich ünner de best 60. In de Folgesaison keem se blots in de letzt beid Rennen to’n Insatz, keem dorbi in de Punkteränge un leeg an dat Enn‘ vun de Saison up Platz 90.

## Weblenken
* Enora Latuillière in de Datenbank van de IBU
Herbert Ehrenberg

**Herbert Ehrenberg** (* 21. Dezember 1926 in Collnischken, Kreis Goldap/Ostpreußen; † 20. Februar 2018 in Willemshaven) weer en düütsch Politiker (SPD. 

He keem ut de Gewerkschap un fung sien politisch Loopbahn in Neddersassen an. 1955 is he in de  SPD intreeden. 1958 hett he sien Doktertitel an de Georg-August-Universität in Chöttingen maakt. Ehrenberg hörr to de Mitbegrünner van den konservativen Seeheimer Kreis binnerhalv van de Partei un seet van 1974 bit 1984 in dat SPD-Präsidium. Twee Johr vörher he weer he all as direkt wählt Afordneter in den Bundsdag wählt wurrn – dat bleev he bit 1988. Ünner Bundskanzler Helmut Schmidt weer he denn van 1976 bit 1982 Arbeitsminister van Düütschland.

Nah sien Amtstiet hett he 1983 gemeensam mit den Schriever Dieter Lattmann de Künstlersozialversekerung grünnd, de hüüd meest 187.000 sülvständigen Künstlern un Publizisten en Togang to de gesettlich Kranken-, Pleeg- un Rentenversekerung verschafft. De Versekerung hett ehrn Seet in Willemshaven. 

1987 wurr he mit dat Bundsverdeenstkrüüz uttekent. En paar Week för sien Dood is sien Fru Isa storven.

## Weblinks
* Hinweis auf tagesschau.de
* Nahropp up Vorwärts
Roger Wolcott Sperry

**Roger Wolcott Sperry** (* 20. August 1913 in Hartford, Connecticut, USA; † 18. April 1994 in Pasadena, Kalifornien, USA) weer en US-amerikaansch Neurobioloog.

Roger Sperry wurr 1913 in Hartford boren un is in West Hartford upwussen, wo he de West Hartford High School besöcht hett. Mit Hülp vun en Stipendium studeer he an dat Oberlin College, dat he 1935 mit den BA in Engelsch afsolveeren dee, worup sien Master in Psychology an dat sülvig College folg. Sluutend hett he sien Doktertitel in Zoologie 1941 an de University of Chicago maakt. He verbroch ansluutend eenig Johren an de Harvard University un dat Yerkes Laboratory for Primate Biology in Florida, bevör he as  Perfesser an de University of Chicago torüchkehren dee.

Van 1954 bit 1984 weer he Perfesser för Psychobiologie an dat California Institute of Technology in Pasadena.

För sien Forschungen över Split-Brain-Patienten wurr he 1981 mit den Nobelpries för Physiologie oder Medizin uttekent.

1973 kreeg he den Passano Award as ok 1979 den Albert Lasker Award for Basic Medical Research un den Ralph-W.-Gerard-Pries.

## Weblenken
* Roger W. Sperry up de Sieden vun den Nobelpries (engelsch)
Slott Zvolen

Dat **Slott Zvolen** (slowaaksch *Zvolenský zámok* bzw. falsch faken*Zvolenský hrad*) is en middelöllerich Slott, dat up en Barg dicht bi de Binnestadt vun Zvolen (düütsch *Altsohl*), en Stadt in de Middelslowakei, liggt.
De oorsprüngliche Komitatssitt weer de Borg Pustý hrad, de böverhalv vun de Tosommenfloot vun Hron un Slatina südlich vun de Stadt up en bewaldet Bergrügg leeg un in dat 12. Johrhunner baut wurr.
Dör sien ungünstigen Togang wurr de Verwalten in dat nee baut Slott, dat Ludwig de Groote as Jagdslott bauen leet, verleggt. De gotische Architektur vun dat tüschen  1360 un 1362 baut Slott lehnt sück an dat Utsehn vun italieensch Slötter vun dat 14. Johrhunnert an, ok bi den Umbau 1548 in' Renaissance-Stil hemm sück de italieensch Steenmetze an hör Vörbiller ut de Heimat anlehnt. 1784 wurr dat Slott nochmals, dotmal vör allen de Kapelle in' Barock-Stil, umbaut.
De Zinnenattika, de bi de Barockiseeren kört maakt wurr, hett man bi de Renoveerensarbeiten  1894–1906 wedder herstellt, nah den Eersten Weltkrieg wurr dat Slott as Forstmuseum bruukt. In' Tweeten Weltkrieg hett dat Slott düchtig leeden. Eerst en tietrooven un düer Wedderherstellen in de Tiet van 1956 bit 1969 leeten weer en Gebruuk as Museum to. 

Hüüd befind sück in dat Slott de Slowaaksch Natschonalgalerie mit Billern vun to'n Bispeel  Rubens, Paolo Veronese un William Hogarth as ok en bekannt Teestuuv. 

## Weblenken

*Informatschonen to'n Pustý hrad un to dat Slott
*Slowaaksch Informatschonen to dat Slott
Paschalis II.

**Paschalis II.**, oorsprünglich *Raniero di Bieda* (* in Bleda di Santa Sofia, Forlì; † 21. Januar 1118 in Rom), weer tüschen 1099 un 1118 Paapst vun de kathoolsch Kark.

## Leven
Raniero wurr in Bleda (oder Galeate) in de Gegend vun Forlì boren. Sien eerst bedüüden Funktschoon hett he as Abt vun San Lorenzo fuori le mura utöövt. Vun Gregor VII. 1078 to’n  Kardinalpreester vun *[[San Clemente (Rom)|San Clemente]]* nömmt, hett he van 1089 bit 1090 dat Amt vun en Legaten in Frankriek un Spanien ween.

An‘ 14. August 1099 wurr he Paapst. He weer de eerste bi sien Inthronisatschoon kröönt Paapst. In den Investiturstriet folg he de Politik vun sien Vörgänger Gregor VII. 1102 hett he den Bann gegen Kaiser Heinrich IV. nee utspraaken. 1104 gelung hüm dat, den tweeten Söhn vun Heinrich IV., den lateren Heinrich V., to en Upstand gegen den Vader to bewegen. De Inladen vun den Rieksdag to Mainz vun‘ Januar 1106, över de Investitur to verhanneln, hett he utslahn. An Stäe vun dat wurr up de Synode vun Guastalla de Investitur dör den  Kaiser weer verboden. In dat sülvig Johr gelung dat Paschalis II. aber, den Investiturstriet in England tüschen Anselm von Canterbury un de engelschen König Heinrich I. to schlichten.

An‘ 9. Februar 1111 wurr in en Verdrag tüschen den Paapst un Heinrich V. in Sutri fastleggt, dat de düütsche König vun dat Investiturrecht affsehn un in‘ Gegentoog Paschalis II. Heinrich V. to’n  Kaiser kröönt un de Regalien torüch gifft. Dree Daag later is de Verdrag scheitert, wiel de weltlichen un de geistlichen Fürsten nich tostimmen deen. Doruphen nehm Heinrich V. den Paapst un mehrere Kardinäle fangen. Twee Maand later stimm Paschalis ünner Dwang den Vertrag vun Ponte Mammolo to, in de den Kaiser dat Investiturrecht tospraaken un Heinrich de Kaiserkrönung toseggt wurr.

En Laterankonzil in dat dorupfolgen Johr 1112 hett den Verdrag aber för nichtig verklort, wiel he ünner Dwang slooten wurrn weer. In‘ Oktober 1112 wurr de Kaiser exkommunizeert. 1117 truck Heinrich V. weer gegen Rom. Mathilde von Tuszien harr för hör Dood hör wietlöpig Besitzungen in de Toskana de Kark vermaakt. As se 1115 storven weer, hett de Kaiser disse Rebeeden aber as to dat Riek hörrnd beanspröökt. Paschalis muss ut Rom flüchten un kunn eerst nah de Afreis vun den Kaisers Anfang 1118 torüchkehren, is aber wenig Daag later storven.

## Literatur
* Georg Gresser: *Die Synoden und Konzilien in der Zeit des Reformpapsttums in Deutschland und Italien von Leo IX. bis Calixt II. 1049–1123.* Patterbuorn 2006.

## Weblenken

* *[http://en.wikisource.org/wiki/Catholic_Encyclopedia_(1913)/Pope_Paschal_II Pope Paschal II]* in *[[Catholic Encyclopedia]] (1913)* (engelsch)

## Enkeld Nahwiesen
Bloodzikaden

**Bloodzikaden** (Cercopidae), engl. *froghoppers*, sünd en Familie mit bi 1.500 Aarden mank de Singzikaden (Cicadomorpha). Se sünd duchtig swatt-rood in'e Farv, dor hefft se ok ehrn Naam vun weg. Vun'e Farven verscheelt se sik bannig vun ehre Sustergruppen, dat sünd de Schuumzikaden (Aphrophoridae), de wat bruun oder geel sünd. In Middeleuropa gifft dat de beiden Geslechter *Cercopis* un *Haematoloma* mit alltohopen fiev Aarden. Up de Balkanhalfinsel kummt noch en anner Geslecht mit de Aart *Triecphorella geniculatus* hento. Bloodzikaden gifft dat meist in all Klimazonen. In de Paläarktis leevt bloß man twolf Aarden vun Bloodzikaden, man in de Tropen finnt sik en unbannige Antahl vun Aarden. Buten Europa sünd se nich all swatt-rood. In Düütschland kummt de Aart Slichte Bloodzikade an'n fökensten vor, se is 2009 Insekt vun dat Johr ween. 

## Literatur
* R. Biedermann,  R. Niedringhaus: *Die Zikaden Deutschlands – Bestimmungstafeln für alle Arten.* Fründ, Scheeßel 2004, ISBN 3-00-012806-9
* M. Boulard: *Diversité des Auchénorhynques Cicadomorphes Formes, couleurs et comportements (Diversité structurelle ou taxonomique Diversité particulière aux Cicadidés).* In: Denisia 4, S. 171–214, 2002, ISBN 3-85474-077-8
* H. Nickel: *The leafhoppers and planthoppers of Germany (Hemiptera, Auchenorrhyncha): Patterns and strategies in a highly diverse group of phytophagous insects.* Pensoft, Sofia and Moskau 2003, ISBN 954-642-169-3
* W. E. Holzinger: *Rote Liste der Zikaden Kärntens (Insecta: Auchenorrhyncha).* - In: Rottenburg, T., Wieser, C., Mildner, P. & Holzinger, W.E. (Rutg.): Rote Listen gefährdeter Tiere Kärntens. 1999, Naturschutz in Kärnten 15: 425-450.
* R. Remane, Ekkehard Wachmann: *Zikaden – kennenlernen, beobachten* – Naturbuch Verlag, Augsborg 1993, ISBN 3-89440-044-7

## Weblenken
Schuumzikaden

**Schuumzikaden** (Aphrophoridae), engl. „spittlebugs“,  sünd en Familie mank de Singzikaden (Cicadomorpha). Alltohopen gifft dat dor over de ganze Welt hen bi 850 Aarden vun, de al beschreven wurrn sünd. Vun'e Farven her fallt se meist nich sunnerlich up un sünd wat geel, bruun oder swatt, gegen ehre Sustergruppen over, dat sünd de swattroden Bloodzikaden. De Nymphen leevt over de Eer in Schuumhüllen, de se sülms maakt hefft. Dor hefft se ok ehrn Naam vun weg. 

## De ütere Gestalt

Schuumzikaden weert faken mit Kävers (Coleoptera) dör'nannersmeten, man se hoolt de Flunken as'n Dack tohopen, as all Zikaden dat doot. An de Flunkendeeken sitt towielen Haare an. Se sünd wat ledderhaftig un dor sitt Punktkuhlen up. Unner de Vörflunken liggt de Achterflunken ut zarte Huud. 

## Literatur
* R. Biedermann, R. Niedringhaus: *Die Zikaden Deutschlands – Bestimmungstafeln für alle Arten.* Fründ, Scheeßel 2004, ISBN 3-00-012806-9.
* M. Boulard: *Diversité des Auchénorhynques Cicadomorphes Formes, couleurs et comportements (Diversité structurelle ou taxonomique Diversité particulière aux Cicadidés).* In: Denisia 4, S. 171–214, 2002, ISBN 3-85474-077-8.
* H. Nickel: *The leafhoppers and planthoppers of Germany (Hemiptera, Auchenorrhyncha): Patterns and strategies in a highly diverse group of phytophagous insects.* Pensoft, Sofia and Moskau, 2003, ISBN 954-642-169-3.

## Belege


### Weblenken
Flagg vun Kenia

De **Flagg vun [[Kenia]]** wurr an' 12. Dezember 1963 to'n eersten Mal offiziell uptrucken.

## Beschrieven un Bedüüden

In dat Zentrum steiht en traditschonell Massai-Schild mit krüüzt Speren. Dat is dat Symbol vun den wehrhaften Freeheitswillen. De Flagg sall de Kenianer an de swoor Tiet vun de Kolonien un Verslaaven erinnern. De baben liggen, swaart Striepen steiht för dat swaart Volk, de root Striepen steiht för dat dorbi mit völ Moot un Tapferkeit vergaaten Blood, de gröön Striepen för de Felder un Wälder vun dat Land un de witt Trennliens för den Freden tüschen de Vergangenheit un de Tokunft vun den swaarten Mann in Afrika un de Eenheit vun de  Völker.

De Flagg foot up de swaart-root-gröön Flagg vun de Kenya African National Union, de den Kamp vun de Unafhängigkeit führt hett. Vör de Unafhängigkeit wurr en Blue Ensign mit Wappen in' Floogdeel as Kolonialflagg vun de *Colony and Protectorate of Kenya* bruukt.

## Wiedere Flaggen vun Kenia


Bild:Naval Ensign of Kenya.svg|~5:9  Seekriegsflagg
Datei:Flag of Kenya (1921–1963).svg| Kolonialflagg


## Literatur
* Whitney Smith: *Die Zeichen der Menschen und Völker. Unsere Welt in Fahnen und Flaggen.* Reich Verlag, Luzern 2003, ISBN 3-7243-0115-4.

## Weblenken

* Flags of the World - Kenya (engelsch)
Donald Arthur Schollander

**Donald Arthur „Don“ Schollander** (* 30. April 1946 in Charlotte, North Carolina) is en ehmalger US-amerikaansch Swemmsportler.

Schollander fung as Kinnergorodenkind mit dat Swemmen in de Swemmschool vun sien Unkel  Newt Perry in Florida an. He truck in de Grundschooltiet mit sien Öllern nah Lake Oswego, wo he in de School hulp de Meesterschap vun Oregon to winnen. Um sück technisch ünner best Anleiden to verbeetern, truck he 1962 nah Santa Clara (Kalifornien) un hett dor bi George Haines in den Santa Clara Swim Club traineert. Hier wunn he dree amerikaansch Vereensmeesterschapen vun de AAU. Hier hörr he ünner ok to de Delta Kappa Epsilon (Phi chapter) *Fraternity*, de sülvige as de künftige amerikaansch Präsident George W. Bush. Bi de Olympisch Spelen 1964 in Tokio wunn he veer Goldmedaillen. Neben den Olympiasiegen mit de 4×100&nbsp;m un 4×200&nbsp;m Freestilstaffel wunn he ok de  100&nbsp;m un 400&nbsp;m Freestil. Bi de Olympisch Spelen 1968 in Mexiko wunn he Gold in de 4×200&nbsp;m Freestilstaffel (gemeensam mit John Nelson, Stephen Rerych un Mark Spitz

Insgesamt hett he 20 Weltrekorde upstellt. 

1964 wurr Schollander mit de Sportler vun dat Johr-Utteknung vun Associated Press ehrt. In dat sülvig Johr kreeg he ok den James E. Sullivan Award as best Amateursportler vun dat Johr in den USA. 1965 wurr he in de Ruhmeshall vun den internatschonalen Swemmsport upnommen. Nah dat Enn' vun sien sportlich Loopbahn truck he weer nah Lake Oswego, wo he as Immobilienmakler un -entwickler sülvständig arbeit.

## Böker
* Don Schollander un Duke Savage: *Deep water.* Crown, New York 1971, ISBN 0-7207-0542-8.
* Don Schollander un Joel H. Cohen: *Inside Swimming.*  Contemporary Books, Chicago, Ill. 1974, ISBN 0-8092-8905-9.

## Weblenken
* [Don Schollander in de International Swimming Hall of Fame (engelsch)](http://www.ishof.org/don-schollander-(usa).html)

## Enkeld Nahwiesen
Slott Chameregg

Dat **Slott Chameregg** befind sück in den glieknaamigen Oortsdeel vun de Stadt Cham in‘ Landkreis Cham vun Bayern.

## Geschichte
De Geschichte vun dat Slott entspreckt de Dorstellen över de Borg Chameregg. De Borg wurr um 1500 upgeeven, un in dat Daal wurr dat Slott Chameregg baut. Um dit Slott drümto entstunn de jetzige Oortschap Chameregg. Bit 1862 weer Chameregg Hofmark in den Besitt vun verscheeden adlig Familien. De letzt adlige Besitter weer Theodor Freiherr von Hallberg Broich. Nah de sien Dood gung Slott Chameregg in Privatbesitt över.

## Dat Slott an sück
Nah den Steek vun Michael Wening van 1721 weer dat Slott Chameregg en tweegeschossig un mit en Satteldaak deckt Bau mit en vun en Pultdaak deckten Vörbau. De Ecken vun dat Slott weer dör Quaderungen hervörhaben. To dat Slott hörr en lütten Toorn, dör den de Togang führen dee. De Anlaag weer mit en eenfacken Plankenzaun umgeeven.

Hüüd hett de renoveert Bau en Trappengeevel.

Dat Slott befinnd sück in Privatbesitt un kann nich besichtigt wurrn.

## Literatur
* Max Piendl: *Das Landgericht Cham* (S. 36–37). (= Historischer Atlas von Bayern, Teil Altbayern Heft 8). Kommission für bayerische Geschichte, Verlag Michael Laßleben, München 1955.

## Enkeld Nahwiesen
Biathlon-Weltmeesterschapen 1983

De **20. [[Biathlon-Weltmeesterschapen]]** funnen 1983 in Antholz in Südtirol (Italien) statt.

## Mannlüüd

### Sprint 10 km



**Datum**: 26. Februar 1983


### Eenzel 20 km



**Datum**: 23. Februar 1983


### Staffel 4 x 7,5 km



**Datum**: 27. Februar 1983


## Medaillenspeegel





## Weblenken
* Ergevnisliste vun de Weltmeesterschapen 1983 (10 km Sprint)
* Ergevnisliste vun de Weltmeesterschapen 1983 (20 km Einzel)
* Ergebnisliste der Weltmeisterschaft 1983 (Staffel)
Justine Braisaz-Bouchet

**Justine Braisaz** (* 4. Juli 1996 in Albertville, nah hör Heiraat: Braisaz-Bouchet) is en franzöösch Biathletin.

## Leven
Justine Braisaz vun den *Club des Sports Les Saisies* geev hör internatschonal Debüt bi de Biathlon-Juniorenweltmeesterschapen 2013 in Obertilliach, wo se 46. vun dat Eenzel un 71. in‘ Sprint wurr. Een Johr later wurr se in Presque Isle 29. vun dat Eenzel, 5. in‘ Sprint, 15.  in de Verfolgung un mit Coline Varcin un Chloé Chevalier keem se mit de Staffel up den 6. Platz. An de Biathlon-Europameesterschapen 2014 in Nové Město na Moravě hett se ok deelnommen, aber ok kien Medaille reckt.

Hör eerst Rennen bi de Fruen in‘ Leistungsberiek hett Braisaz 2014 in Ridnaun in‘ IBU-Cup bestreeden, wo se as 27. vun en Sprintrennen gliek Punkte haalen dee. Den Dörbröök schaff se en Johr later  to’n Uptakt vun den IBU-Cup 2014/15 in Beitostølen, as se in‘ Sprint up Rang söss inleep un dormit eerstmals ünner de beist Teihn keem. Bi en wiederen Sprint, een Dag later, keem se up den 2. Platz Jewgenija Seledzowa eerstmals up dat Podium. Blots in wenig later folg in‘ Hochfilzen ok dat Debüt in‘ Biathlon-Weltcup. In‘ Sprint keem se glieks up den 17. Platz un dormit in de Punkteränge. Mit de Staffel keem se dor up Platz 9 un somit eerstmals ünner de best Teihn. In Pokljuka keem se in en Eenzelrennen noch up den 14. Platz und keem mit de Staffel vun Frankriek in Oberhof up den 2. Platz un so up dat Podest. An dat Enn‘ vun de Saison belegg se in den Gesamtweltcup Platz 51. Bi de Biathlon-Weltmeesterschapen 2015 in Kontiolahti wunn se mit de franzöösch Staffel de Sülvermedaille.

In de Saison 2015/2016 keem se in de Gesamtwertung up den 21. Platz. Hör best Eenzelergevnis weer dor Platz 4 bi en Sprint bi de letzte Weltcup-Statschoon. Bi de Biathlon-Weltmeesterschapen 2016 in Oslo reck se weer de Sülvermedaille mit de franzöösch Staffel.

In de Saison 2016/2017 keem dat to hör Dörbröök in den Weltcup. In den Gesamt-Weltcup keem se up den 6. Platz, wat se ok in de Verfolgungs-Weltcup schaffen dee. In den Sprint-Weltcup reck se sogor den 5. Platz. In eenzelt Wettkämpen keem se dorbi dreemal up dat Podest. En Enzelmedaille bleev hör ok ditmal bi Biathlon-Weltmeesterschapen verwehrt, wunn aber mit de franzöösch Staffel de Bronzemedaille. In de Verfolgung keem se bi de disse Veranstaltung as best Französin up den 5. Platz, direkt vör hör Mannschapskollegin Marie Dorin-Habert.

De Saison 2017/18 fung bannig good an, wo se nah dat Eenzel mit Platz 8 as ok jewiels Platz 2 in Sprint un Verfolgung in Östersund nah 3 Rennen dat geel Trikot vun de Gesamtführenden in den Weltcup vun Synnøve Solemdal övernehmen kunn. Bi de Olympisch Winterspelen 2018 in Pyeongchang reck se in'n Sprint den 10. Platz un keem mit de franzöösch Staffel up den Bronzerang.

## Weblenken

* Justine Braisaz in de Datenbank vun de IBU (engelsch)
Shinji Tōdō

**Shinji Tōdō** (japaansch : 藤堂新二 / とうどう しんじ ; * 1. März 1955 in de Präfektur Kanagawa als **Kenichi Mochizuki**(望月 賢一 / もちづき けんいち)) is n japaanschen Filmschauspeler, de vör allen dör sien Rull in de Feernsehreeg Supaidāman (1978–79) bekannt wurr.

## Filmografie (Utwahl)
* 1978–79: *[[Supaidāman]]* (Feernsehreeg, all Episoden)
* 1980: *[[Denshi Sentai Denjiman: The Movie]]*
* 1983: *[[Keiji monogatari 2 - Ringo no uta]]*
* 2008: *[[Seifuku sabaigāru I]]*

## Weblenken
* 

## Footnoten
Wilhelm von Ditfurth (1874–1949)

** Börries Hans Otto von Ditfurth** (* 7. August 1874 in Minnen; † 20. Mai 1949 in Lemmje) weer en düütschen Offzeer un Politiker von de DNVP.

Von Ditfurth is 1874 as öllsten Söhn von Amalie Leontine Ferdinande Dorette, borene von Hattorf (28. Juni 1851–31. Dezember 1934), un Franz von Ditfurth (9. September 1840–12. September 1909) in Minnen boren. Na’n Dood von sien Vader hett he de Familiengöder övernahmen un is ünner annern Besitter von dat Good Lemmje bi Wutzen worrn, wat över siene Moder in de Familie kamen weer. Tosätzlich weer he Mitbesitter von dat Good Lübrassen un dat Forstgood Ditfurth.

In’n Eersten Weltkrieg weer he Oberstleutnant un 1918 för en Tied Baas von’n Generaalstaff von dat IX. Armee-Korps.

Bi de Wahl 1924 is he in’n Wahlkreis 16 Süüdhannover (Hannover-Hilmssen) as Afornten in’n Prüüßschen Landdag wählt worrn. He is bet to de nächste Wahl 1928 Afornten bleven.

In’n Tweten Weltkrieg weer he wedder Offzeer. 1940 weer he Kummandant von dat Stalag XI B in Fambossel un denn Kummandant von verschedene Kriegsfungenenlagers in Frankriek un Belgien. An’t Enn von dat Johr 1940 is he Baas von’n Generaalstaff von’n Befehlshebber bi de Düütschen Truppen in Däänmark worrn un 1941 Baas von’n Generaalstaff von dat Högere Kummando XXXVII. 1943 weer he bi de Föhrerreserve von dat Oberkommando des Heeres.

Von Ditfurth weer Ridder von’n Orden Pour le Mérite, von’n Huusorden von Hohenzollern un Rechtsridder von’n Johanniter-Orden.

Von Dithfurth hett an’n 7. Oktober 1898 in Windischleuba Elisabeth Freiin von Münchhausen (19. März 1879–8. Januar 1959; Dochter von Börries von Münchhausen) freet. De beiden harrn fiev Döchter un een Söhn:
# Heilwig Amalie Klementine Eleonore Anna Elisabeth (* 8. August 1899)
# Willtrudis Anna-Louise Rosaly Anna-Margarete Anni Hilde (* 22. Juli 1901)
# Helmtrudis Luise Klementine Agnes Osterhold (* 22. Juli 1901)
# Osterhold Anna Klementine Mariine Dorothea (* 7. August 1904)
# Oda Klementine Margarete Johanna (* 23. Oktober 1912)
# Wilhelm-Hattorf Börries Franz Bodo (* 30. Oktober 1920)

Na Wilhelm sien Dood 1949 hett sien Söhn de Familiengöder övernahmen.

## Footnoten
Wilhelm von Ditfurth

**Wilhelm von Ditfurth** is de Naam von

* Wilhelm von Ditfurth (1780–1855), düütschen Offzeer,
* Wilhelm von Ditfurth (1810–1876), düütschen Politiker un Verwaltungsbeamten,
* Wilhelm von Ditfurth (1874–1949), düütschen Offzeer un Politiker.
August Arteldt

**August Arteldt** (* 18. Oktober 1870 in Beemsen; † 28. Februar 1948 in Ülzen) weer en düütschen Politiker von de Düütsch-Hannöversche Partei (DHP).

Arteldt is 1870 as Söhn von en Schorsteenfegermeester in Beemsen boren. Na de Volksschool in Beemsen hett he en Lehr as Schorsteenfeger maakt un later den Meester as Schorsteenfeger. 1899 is he in Ülzen as Bezirksschorsteenfeger anstellt worrn.

In de Weimarer Republik weer Arteldt in de Düütsch-Hannöversche Partei. Bi de Wahl in’n Dezember 1924 to’n Prüüßschen Landdag is he in’n Wahlkreis 15 Oosthannover (Stood-Lümborg) as Afornten wählt worrn un is denn bet to de nächste Wahl 1928 Afornten bleven. Bi de Wahl 1928 to’n Rieksdag hett he in’n Wahlkreis 15 (Hannover-Oost) en Mandaat för de DHP wunnen. He is bet September 1930 in’n Rieksdag bleven.

Arteldt weer ok Börgervörsteiher in de Stadt Ülzen un Maat von’n Kreisdag in’n Kreis Ülzen. Bi de Schorsteenfegerinnung för’n Regerungsbezirk Lümborg weer he de Eerste Vörsitter un bi de Kreishandwarksbünn von’n Regerungsbezirk Lümborg ok. Tosätzlich weer he Maat von dat prüüßsche Landsgewarvamt un Maat von’n Vörstand bi’n Noordwestdüütschen Handwarkbund un bi’n Schorsteenfegermeester-Verband von Neddersassen.

Na’n Tweten Weltkrieg weer Arteldt Biornten un Viez-Börgermeester von de Stadt Ülzen un wedder Maat in’n Kreisdag von’n Landkreis Ülzen.

Arteldt weer siet 1896 verheiraadt un harr veer Kinner.

## Literatur

* Beatrix Herlemann: *Biographisches Lexikon niedersächsischer Parlamentarier 1919–1945.* Veröffentlichungen der Historischen Kommission für Niedersachsen und Bremen, Band 222, Hahn, Hannover 2004, ISBN 3-7752-6022-6, S. 28
Artelt

**Artelt** is de Familiennaam von

* Cordula Artelt, düütsche Psychologin,
* Edith Heischkel-Artelt (1906–1987), düütsche Medizinhistorikerin,
* Helmut Artelt (* 1940), düütschen Sportschütten,
* Karl Artelt (1890–1981), düütschen Politiker,
* Walter Artelt (1906–1976), düütschen Dokter un Medizinhistoriker.

Kiek ok bi: Arteldt.
Friedrich Campe

**Friedrich Campe** oder **Friedrich von Campe** is de Naam von

* Friedrich Campe (1777–1846), düütschen Bookhändler, Verleger un Drucker,
* Friedrich von Dincklage-Campe (1839–1918), düütschen Offzeer un Schriever,
* Friedrich von Campe (1858–1938), düütschen Generaal,
* Friedrich Heinrich Campe (1744–1796), düütschen Koopmann un Jurist,
* Friedrich Napoleon Campe (1808–1855), düütschen Verleger.
Asche von Campe

**Asche von Campe** is de Naam von

* Asche von Campe († 1554), düütschen Goodsbesitter,
* Asche von Campe (1881–1953), düütschen Goodsbesitter, Jurist un Politiker,
* Asche Burchard Karl Ferdinand von Campe (1803–1874), düütschen Politiker.
Roy Disney

**Roy Disney** is de Naam von

* Roy E. Disney (1930–2009), Viezpräsident von de Walt Disney Company,
* Roy O. Disney (1893–1971), Mitbegrünner von de Walt Disney Company.
Hans Münstermann

**Hans Münstermann** is de Naam von

* Hans Münstermann (1899–1986), düütschen Ökonoom,
* Hans Münstermann (*Lutgardus Johannes Münstermann*; * 1947), nedderlandschen Schriever,
* Hans Werner Münstermann (* 1931), düütschen Ieshockeyspeler.
Gondesen

**Gondesen** is de Familiennaam von

* Andreas Gondesen (* 1961), düütschen Elektroniktechniker, Modellboer un Schippereehistoriker,
* Hans W. Gondesen, plattdüütschen Wöörbook-Rutgever,
* Klaus Gondesen (1925–2001), düütschen Generalmajor von de Volkspolizei.
Piirainen

**Piirainen** is de Familiennaam von

* Elisabeth Piirainen (1943–2017), düütsche Spraakwetenschopperin,
* Ilpo Tapani Piirainen (1941–2012), finnschen Germanist.
Parisius

**Parisius** is de Familiennaam von

* Arthur Parisius (1911–1963), nedderlandschen Musiker,
* Bernhard Parisius (* 1950), düütschen Historiker un Archivar,
,
* Theodor Parisius (1859–1892), düütschen Landraad,
* Theodor Parisius (1896–1985), düütschen Verwaltungsjurist un Landraad.

Kiek ok bi: Parrisius.
Parrisius

**Parrisius** is de Familiennaam von

* Eduard Rudolf Parrisius (1818–1905), düütschen Jurist un Politiker,
* Stefan Parrisius (* 1963), düütschen Moderator,
* Walter Parrisius (1891–1977), düütschen Mediziner.

Kiek ok bi: Parisius.
Raker

**Raker** is de Familiennaam von

* Irma S. Raker (* 1938), US-amerikaansche Avkatin,
* John E. Raker (1863–1926), US-amerikaanschen Politiker.

Kiek ok bi: Rakers.
Ethan A. Hitchcock

**Ethan A. Hitchcock** is de Naam von

* Ethan A. Hitchcock (1798–1870), US-amerikaanschen Generaal,
* Ethan A. Hitchcock (1835–1909), US-amerikaanschen Politiker.
Thomas Hitchcock

**Thomas Hitchcock** is de Naam von

* Thomas Hitchcock de Öllere († vör 1700), engelschen Cembalo- un Spinettboer,
* Thomas Hitchcock de Jüngere (üm 1685–na 1733), engelschen Cembalo- un Spinettboer,
* Thomas Hitchcock senior (1860–1941), US-amerikaanschen Polospeler,
* Thomas Hitchcock (1900–1944), US-amerikaanschen Polospeler,
* Thomas Hitchcock jr., US-amerikaanschen Rennfohrer.
Rakers

**Rakers** is de Familiennaam von

* Aaron Rakers (* 1977), US-amerikaanschen Baseballspeler,
* Arnold Rakers (1903–1965), düütschen Spraakwetenschopper,
* Bernhard Rakers (1905–1980), düütschen SS-Hauptscharführer,
* Jason Rakers (* 1973), US-amerikaanschen Baseballspeler,
* Judith Rakers (* 1976), düütsche Journalistin un Moderatorin,
* Lucie Rakers (1905–1993), düütsche Schrieversche.

Kiek ok bi: Raker.
Reeker

**Reeker** betekent

* *[[Reeker (Film)|Reeker]]*, US-amerikaanschen Film ut dat Johr 2005.

**Reeker** is de Familiennaam von

* Annette Reeker (* 1956), düütsche Filmproduzentin,
* Hermann Reeker (1865–1915), düütschen Zooloog.

Kiek ok bi: Reker, Reekner.
Mehlem

**Mehlem** betekent

* Mehlem, Oort in de Stadt Bonn, Noordrhien-Westfalen,
* Steingut-Fabrik und Kunst-Töpferei Franz Anton Mehlem, Ünnernehmen, dat von 1838 bet 1931 in Bonn bestahn hett.

**Mehlem** is de Familiennaam von

* Marcel Mehlem (* 1995), düütschen Footballspeler,
* Marvin Mehlem (* 1997), düütschen Footballspeler,
* Michael Mehlem (* 1977), öösterriekschen Footballspeler,
* Richard Mehlem (1894–1969), düütschen Germanist.

Kiek ok bi: Melem.
Weddigen

**Weddigen** is de Familiennaam von

* Otto Weddigen (1851–1940), düütschen Schriever un Theaterhistoriker,
* Otto Weddigen (1882–1915), düütschen Offzeer,
* Peter Florenz Weddigen (1758–1809), düütschen Publizist.

**Weddigen** betekent

* *[[Weddigen (Schipp, 1917)|Weddigen]]*, Schipp von 1917 von de kaiserliche Marien.

Kiek ok bi: Weddingen, Weddige.
Strodtmann

**Strodtmann** is de Familiennaam von

* Adolf Strodtmann (1829–1879), düütschen Schriever, Literaturhistoriker un Översetter,
* Adolph Heinrich Strodtmann (1753–1839), düütschen Theoloog un Pädagoog,
* Johann Christoph Strodtmann (1717–1756), düütschen Gelehrten,
* Johann Sigismund Strodtmann (1797–1888), düütschen Theoloog un Philoloog.

Kiek ok bi: Strotmann, Strothmann, Stroetmann.
Strothmann

**Strothmann** betekent

* Strothmann, düütsche Koornbrenneree.

**Strothmann** is de Familiennaam von

* Dietrich Strothmann (* 1927), düütschen Journalist,
* Jürgen Strothmann (* 1966), düütschen Historiker,
* Karl Ernst Strothmann (* 1928), düütschen Politiker,
* Karl-Uwe Strothmann (* 1965), düütschen Politiker,
* Lena Strothmann (* 1952), düütsche Politikerin,
* Meret Strothmann (* 1963), düütsche Ooldhistorikerin,
* Rudolf Strothmann (1877–1960), düütschen Islamwetenschopper,
* Werner Strothmann (1907–1996), düütschen evangeelschen Theoloog un Syroloog.

Kiek ok bi: Strotmann, Strodtmann, Stroetmann.
Strohmann

**Strohmann** is de Familiennaam von

* Carsten Strohmann (* 1963), düütschen Chemiker,
* Christian Strohmann (* 1963), düütschen Musiker,
* Heiko Strohmann (* 1968), düütschen Politiker,
* Walter Strohmann (1891–1944), düütschen Wedderständler.
Strothmann (Brenneree)

**Strothmann** weer en Koornbrenneree, de 1886 in Minnen grünnt worrn is. Siet 1996 höört Strothmann as Mark to de Berentzen-Grupp.

Dat Ünnernehmen Strothmann Brennereien is 1886 von Wilhelm Strothmann (* 1859) in Minnen grünnt worrn. Toeerst in de *Bäckerstrate*, aver al 1888 is dat Ünnernehmen an’n *Königswall* ümtagen. Üm de Johrhunnertwenn is de Affülleree noch wedder ümtagen, nu na Stemmer. Dorbi hett Wilhelm Strothmann tohoop mit söven Buurn en Brenneree grünnt, üm mehr Brennrechten to kriegen. Bet 1936 sünd de Buurn utbetahlt worrn un de Brenneree weer denn wedder in Alleenbesitt von Strothmann.

Fröher hett dat Ünnernehmen blangen Kööm deelwies ok Suur, Semp un Maltextrakt herstellt. In de Kriegsjohren von’n Eersten un Tweten Weltkrieg dröffen Brennereen blots ganz inschränkt Koorn to Kööm brennen. In düsse Tied hett sik Strothmann mit Opdrääg von dat Heer över Water hollen. In’n Tweten Weltkrieg sünd de Warken in Minnen, Bingen, Saust un Nordhausen von Bummen drapen worrn. Na’n Krieg kunn de Brenneree ok Gin an de engelschen Besattertruppen afsetten un hett ok wedder Suur un Malt herstellt.

Dat Geschäftshuus von de Brenneree is 1923/1924 von’n Architekt Wilhelm Kreis boot worrn.

1933 hett Strothmann de Brennereen Paul Schmidt in Bremerhoben, Neukamp in Saust, Schiff + Sander in Nordhausen, Johann Heinrich Arning in Minnen un en Wienbrenneree in Bingen övernahmen.

Von 1922 bet 1970 harr dat Ünnernehmen in Steinhagen an’n Bahnhoff en Brenneree, in de Steinhäger herstellt worrn is. Anfang de Johren 1960 is Strothmann in Steinhagen op en neet Gelänn an de *Mirabellenstrate* tagen. Nadem de Ümsatz mit Spirituosen in de Johren 1960 bilütten dalgahn dee, hett Strothmann den Bedriev in Steinhagen un dat Herstellen von Steinhäger opgeven un dat Gelänn in Steinhagen an dat Ünnernehmen Kühne & Nagel verköfft.

1983 is op 41.000&nbsp;m² en Neebo von de Produkschoonsanlagen in Hahlen boot worrn. 1985 hett Strothmann de Brenneree Wippermann ut Lemge toköfft. As dat Ünnernehmen 1986 sien 100-jöhrig Jubiläum fiert hett, harr dat 140 Lüüd in Lohn un Brood.

As sik 1988 de drüdde Generatschoon von de Familie Strothmann ut Öllersgrünn ut dat Ünnernehmen trüggtehn dee, is de Brenneree an dat nedderlandsche Ünnernehmen Lucas Bols verköfft worrn. Bols hett dat Ünnernehmen denn aver 1996 al wedder an de Berentzen-Grupp verköfft.

## Footnoten
Johann Christoph Strodtmann

**Johann Christoph Strodtmann** (* 1717 in Wehlau; † 1756 in Ossenbrügge) weer en düütschen Gelehrten.

Strodtmann is 1717 in Wehlau in Oostprüßen boren. An’n 1. Juni 1742 is he Schoolkannedaat in Hamborg worrn un is 1743 as Kunrekter na Paane wesselt. Von dor is he 1745 as Rekter na Horborg gahn un dor bet 1750 bleven. He weer toletzt von 1750 bet to sien Dood 1756 Rekter von dat Gymnasium in Ossenbrügge.

Anregt dör Michael Richey sien *[[Idioticon Hamburgense]]* hett Strodtmann dat *[[Idioticon Osnabrugense]]* rutgeven, dat sik mit de westfäälsche Spraak von Ossenbrügge un ümto befaat.

## Warken

* *Beyträge zur Historie der Gelahrtheit.* (5 Bänn, Hamborg 1748–1750)
* ''Neues Gelehrtes Europa.'' (Bänn 1–8, Wulfenbüttel 1752–1756) 
* *De iure curiali Litonico oder von Hofhörigen Rechten.* (Göttingen 1754)
* *Uebereinstimmung der deutschen Alterthümer mit den biblischen, sonderlich hebräischen.* (Wulfenbüttel 1755)
* *Idioticon Osnabrugense.* (1756)
Dähnert

**Dähnert** is de Familiennaam von

* Johann Carl Dähnert (1719–1785), düütschen Bibliothekar, Rechtswetenschopper, Spraakforscher un Historiker,
* Stefan Dähnert (* 1961), düütschen Bühnenbillner, Speelbaas un Dreihbookschriever.

Kiek ok bi: Dehnert.
Dehnert

**Dehnert** is de Familiennaam von

* Fred Dehnert (1928–1983), nedderlandschen Tennisspeler,
* Juliane Dehnert (* 1972), düütsche Weertschopsinformatikerin,
* Karl Otto Dehnert (1919–2004), düütschen Politiker,
* Max Dehnert (1893–1972), düütschen Kumponist un Schriever.

Kiek ok bi: Dähnert, Dehnerdt, Denert, Dennert.
Stroetmann

**Stroetmann** betekent

* L. Stroetmann, düütsch Hannelsünnernehmen.

**Stroetmann** is de Familiennaam von

* Clemens Stroetmann (* 1946), düütschen Avkaat.

Kiek ok bi: Strotmann, Strodtmann, Strothmann.
Strotmann

**Strotmann** is de Familiennaam von

* Angelika Strotmann (* 1956), düütsche kathoolsche Theologin,
* Norbert Strotmann (* 1946), düütschen kathoolschen Bischop.

Kiek ok bi: Strothmann, Strodtmann, Stroetmann, Strootman.
Kosegarten

**Kosegarten** is de Familiennaam von

* Antje Middeldorf Kosegarten (* 1932), düütsche Kunsthistorikerin,
* Bernhard Christian Kosegarten (1722–1803), Präpositus in Greevsmöhlen,
* Christian Kosegarten (1770–1821), düütschen Philosoof, Jurist un Lyriker,
* Ernst Kosegarten (1879–?), düütschen Politiker,
* Friedrich Franz Kosegarten (1772–1849), düütschen Theoloog, Pädagoog un Schriever,
* Gottfried Kosegarten (1792–1860), düütschen Spraakforscher,
* Johann Joachim Kosegarten (1751–1825), düütschen Pastoor un Schriever,
* Ludwig Gotthard Kosegarten (1758–1818), düütschen Pastoor, Perfesser un Dichter,
* Wilhelm Kosegarten (1792–1868), düütschen Schriever.
Mantzel

**Mantzel** is de Familiennaam von

* Ernst Johann Friedrich Mantzel (1699–1768), düütschen Rechtswetenschopper,
* Ernst Johann Friedrich Mantzel (1746–1806), mekelnbörgschen Landsyndikus,
* Johann Mantzel (1643–1716), düütschen Philosoof,
* Otto Mantzel (1882–1968), düütschen Bildhauer.

Kiek ok bi: Manzel.
Huntemann

**Huntemann** is de Familiennaam von

* Georg Huntemann (1929–2014), düütschen evangeelschen Theoloog,
* Johann Huntemann (1858–1934), düütschen Agrarökonoom un Schriever,
* Oliver Huntemann (* 1968), düütschen DJ un Musikproduzent.
Manzel

**Manzel** is de Familiennaam von

* Dagmar Manzel (* 1958), düütsche Schauspelerin,
* Emil Manzel, düütschen Footballspeler,
* Klara Manzel (* 1983), düütsche Schauspelerin,
* Ludwig Manzel (1858–1936), düütschen Bildhauer, Maler un Grafiker,
* Peter-Paul Manzel (* 1953), düütschen Naturwetenschopper un Schriever.

Kiek ok bi: Mantzel.
Gallée

**Gallée** is de Familiennaam von

* Heinz Bruno Gallée (1920–1996), öösterriekschen Architekt, Maler, Grafiker un Bühnenbillner,
* Johan Hendrik Gallée (1847–1908), nedderlandschen Germanist, Anglist un Nederlandist.
Chyträus

**Chyträus** is de Familiennaam von

* David Chyträus (1530–1600), düütschen evangeelschen Theoloog un Historiker,
* Nathan Chyträus (1543–1598), düütschen evangeelschen Theoloog un Philoloog.
Ten Doornkaat Koolman

**Ten Doornkaat Koolman** is de Familiennaam von

* Gerhard ten Doornkaat Koolman (1916–1992), düütschen Koopmann un Ünnernehmer,
* Jan ten Doornkaat Koolman (1773–1851), düütschen Ünnernehmer,
* Jan ten Doornkaat Koolman (1815–1889), düütschen Ünnernehmer, Pomoloog un Politiker.
Tiling

**Tiling** betekent

* Tiling, en Maandkrater.

**Tiling** is de Familiennaam von

* Eberhard Tiling (1722–1794), düütschen Philoloog,
* Heinrich Philipp Tiling (1707–1779), düütschen Verwaltungsbeamten,
* Heinrich Sylvester Theodor Tiling (1818–1871), düütsch-russ’schen Dokter un Naturforscher,
* Johann Philipp Tiling (1649–1707), düütschen Verwaltungsbeamten,
* Magdalene von Tiling (1877–1974), düütsche Religionspädagogin, Politikerin un Schrieversche,
* Maria Klingenheben-von Tiling (1886–1974), düütsche Afrikanistin,
* Matthias Tiling (1634–1685), düütschen Mediziner,
* Reinhold Tiling (1893–1933), düütschen Inschenör, Piloot un Raketenpioneer,
* Theodor Tiling (1842–1913), düütschen Psychiater.

Kiek ok bi: Tilling, Tieling.
Frederking

**Frederking** is de Familiennaam von

* Christian Frederking, plattdüütschen Wöörbookschriever,
* Dorothea Frederking (* 1964), düütsche Politikerin,
* Gert Frederking (1938–2019), düütschen Verleger,
* Nils Frederking (* 1971), düütschen Designer,
* Volker Frederking (* 1958), düütschen Germanist un Didaktiker.

Kiek ok bi: Frederking & Thaler.
Hermann Schüling

**Hermann Schüling** is de Naam von

* Hermann Schüling (1867–na 1932), düütschen Politiker,
* Hermann Schüling (1897–1977), düütschen Ökonoom un Politiker,
* Hermann Schüling (1926–2019), düütschen Bibliothekar.
Lademann

**Lademann** is de Familiennaam von

* Albert Lademann (1795–1869), düütschen Generaalmajor,
* Christian Lademann (* 1975), düütschen Radrennfohrer,
* Erwin Lademann (1923–2015), düütschen Schriever un Journalist,
* Ferdinand Wilhelm Lademann (1840–1919), düütschen Generaalmajor,
* Friedbert Lademann (1873–1944), düütschen Generaalmajor,
* Friedrich Lademann (1891–1966), düütschen Inschenör,
* Fritz Lademann (1886–1968), düütschen Ministeriaalbeamten,
* Matthias Lademann, düütschen Pianist,
* Max Lademann (1896–1941), düütschen Politiker,
* Oskar Lademann (1840–1930), düütschen Generaalleutnant,
* Stephan Matthias Lademann, düütschen Pianist,
* Valentin Hermann Lademann (1795–1869), düütschen Generaalmajor,
* Wilhelm Lademann (1840–1919), düütschen Generaalmajor,
* Willy Lademann (1884–1976), düütschen Spraakhistoriker.
Frerking

**Frerking** is de Familiennaam von

* Garlich Frerking (1883–1931), düütschen Zooloog,
* Horst Frerking (* 1934), düütschen Veterinärmediziner,
* Johann Frerking (1884–1971), düütschen Literatur- un Theaterkritiker un Schriever,
* Wilhelm Frerking (1852–1938), düütschen Schriever.
Heinrich Sievers (Heimaatforscher)

**Heinrich Sievers** (* 24. November 1873; † 15. Juli 1950) weer en düütschen Heimaatforscher un Heimaatdichter.

Sievers hett in’n Dialekt von sien oostfäälsche Heimaat schreven. Sülvs hett he nich veel in Druck brocht. Aver he hett ünner annern tohoop mit Heinrich Windel dat *Plattdüütsche Kinnerbook* as *Plattduitschet Kinnerbauk* in’t Oostfäälsche överdragen. Sievers hett ok den Dialekt von sien Heimaatdörp Bäiteln optekent. Düsse Ünnerlagen sünd eerst na sien Dood as *Wörterbuch der in Betheln heimischen Mundart* rutbrocht worrn.

De School in Bäiteln, de von 1952 bet 1975 bestahn hett, harr den Naam Heinrich-Sievers-School. Vondaag is in dat Gebüüd en Kinnergoorn un en Dörphuus ünnerbrocht, dat den Naam Heinrich-Sievers-Huus driggt.

## Warken

* *Plattduitschet Kinnerbauk.* (mit Heinrich Windel) Meißner, Hamborg [na 1938]
* *Wörterbuch der in Betheln heimischen Mundart.* Gäth, Allefelle 1955

## Footnoten
Willy Lademann

**Willy Lademann** (* 5. März 1884 in Jüensdörp; † 17. August 1976 in Berlin) weer en düütschen Schoolmeester un Heimaatforscher.

Lademann is 1884 as Söhn von en Schoolmeester in Jüensdörp boren un dor ok opwussen. He hett later in Berlin studeert, en Dr. phil. maakt un weer üm 1914 rüm Assesser in Nieruppin. Noch later weer he Studienraad in Berlin. Blangen sien Beroop as Schoolmeester hett he sik mit de Heimatkunn von dat Telscher Land un den Dialekt von siene Heimaat befaat. Dorto hett he 1956 en *Telschet Wöderbuek* rutbrocht. För düt Wöörbook un siene ganze Arbeid hett he de Berliner Leibniz-Medallje kregen.

Na sien Dood 1976 is he in Jüensdörp begraven worrn.

## Warken

* *Telschet Wöderbuek. Wörterbuch der Teltower Volkssprache.* Akademie-Verlag, 1956
Stockman

**Stockman** betekent

* Stockman, Oort in Texas, USA.

**Stockman** is de Familiennaam von

,
* Emily Stockman (* 1988), US-amerikaansche Beachvolleyball- un Volleyballspelerin,
* Harry Stockman (1905–1991), sweedschen Radioinschenör un Utfinner,
* Jacques Stockman (1938–2013), belgischen Footballspeler,
* Lowell Stockman (1901–1962), US-amerikaanschen Politiker,
* Phil Stockman (* 1980), engelschen Baseballspeler,
* Ralph Stockman (1861–1946), schottschen Mediziner,
* Robert Stockman, brietschen Chemiker,
* Shawn Stockman (* 1972), US-amerikaanschen Sänger,
* Steve Stockman (* 1956), US-amerikaanschen Politiker,
* Steven Stockman (1958–2013), kanaadsch-öösterriekschen Ieshockeyspeler,
* Theo Stockman (* 1984), US-amerikaanschen Schauspeler, Sänger un DJ.

Kiek ok bi: Stockmann.
Carl Friedrich Müller

**Carl Friedrich Müller** is de Naam von

* Carl Friedrich von Müller (1768–1824), düütschen Offzeer un Goodsbesitter,
* Carl Friedrich Müller (1784–1843), düütschen Jurist,
* Carl Friedrich Müller (1796–1846), düütschen Kumponist un Kapellmeester,
* Carl Friedrich Müller (1825–1901), düütschen Veterinär,
* Carl Friedrich Müller (1833–1889), düütschen Architekt un Bomeester,
* Carl Friedrich Müller (1844–1911), düütschen Germanist un Schriever,
* Carl Friedrich Müller-Palleske (1856–na 1918), düütschen Dramatiker un Pädagoog,
* Carl Friedrich August Müller (1777–1837), düütschen Jurist, Schriever, Bibliothekar, Rutgever un Schriever,
* Carl Friedrich Wilhelm Müller (1830–1903), düütschen Klassischen Philoloog.

Kiek ok bi: Karl Friedrich Müller.
Carl Friedrich Müller (Germanist)

**Carl Friedrich Müller** (* 28. Juli 1844 in Auerk; † 13. April 1911) weer en düütschen Germanist un Schriever.

Müller is 1844 in Auerk boren un weer later op dat Doomgymnasium Veern. Von 1862 af an hett he a de Universität Göttingen Klassische Philologie un Germanistik studeert un hett dor 1865 sien Dr. phil. kregen. 1866 hett he dat Staatsexamen maakt. He is Schoolmeester an dat Gymnasium in Flensborg worrn, weer von 1868 bet 1871 an dat Athenaeum Stood un denn Oberlehrer an de Kieler Gelehrtenschool. 1888 is Müller Perfesser worrn.
Över Karl Kraepelin is sien Intress an Fritz Reuter weckt worrn, över den sien Leven un Wark Müller sietdem forscht un Schriften över rutbrocht hett. Ok en Warkutgaav von Reuter hett he rutgeven.

## Warken (Utwahl)
* *Karl Kräpelin. Zur Erinnerung an sein Leben und seine künstlerische Tätigkeit*. Hamborg 1884
* *Der Mecklenburger Volksmund in Fritz Reuters Schriften*. Leipzig 1902
* *Zur Sprache Fritz Reuters*. Leipzig 1902
* *Fritz Reuters sämtliche Werke*. Vollständige, kritisch durchgesehene Ausgabe in 18 Bänden, Leipzig: Hesse 1905 (Needruck 1922)
* *Zur Textkritik in Fritz Reuters Schriften*. Leipzig 1906

## Literatur

* Rudolf Eckart: *Handbuch zur Geschichte der plattdeutschen Literatur.* Bremen 1911, S. 350f.
Walter Born

**Walter Born** (* 1908; †) weer en plattdüütschen Wöörbookschriever ut dat Mönsterland.

1992 hett he för siene Verdeensten üm de plattdüütsche Spraak den Andreas-Rottendorf-Pries kregen.

## Warken
* *Kleines Handwörterbuch des Münsterländer Platt.* Westfäälsch Heimatbund, Mönster 1975 
* *Kleine Sprachlehre des Münsterländer Platt.* Regensberg Verlag, Mönster 1978, ISBN 3-792-30426-0
* *Kleines Wörterbuch des Münsterländer Platt.* Regensberg Verlag, Mönster 1986, ISBN 3-792-30584-4
* *Plattdüütsk is gans anners.* Regensberg Verlag, Mönster 1985, ISBN 3-7923-0521-6 

## Weblenken
Edenburg

**Edenburg** betekent

* Edenburg, Vöroort von Johannesburg in de Provinz Gauteng, Süüdafrika,
* Edenburg, Oort in de Provinz Freestaat, Süüdafrika,
* Edenburg, Oort in Manitoba, Kanada,
* Edenburg, fröhere Borg bi Jestetten in’n Landkreis Waldshut, Baden-Württemberg.
Morden

**Morden** betekent

* Morden, Stadtdeel in’n London Borough of Merton, England,
* Morden, Oort in Dorset, England,
* Morden, Oort in Manitoba, Kanada,
* Morden, Oort in Neeschottland, Kanada.

**Morden** is de Familiennaam von

* Robert Morden (üm 1650–1703), engelschen Kartograaf.

Kiek ok bi: Mordon.
Elling

**Elling** betekent

* Elling, Oort in de Stadt Prenzlau in’n Landkreis Uckermark, Brannenborg,
* Elling, Oort in de Marktgemeen Velden in’n Landkreis Landshut, Bayern,
* Elling, Oort in de Gemeen Wittibreut in’n Landkreis Rottal-Inn, Bayern,
* Elling, Oort in de Marktgemeen Massing in’n Landkreis Rottal-Inn, Bayern,
* Elling, Oort in de Gemeen Moosdorf, Bezirk Braunau am Inn, Oberösterreich, Öösterriek,
* Elling, Oort in de Gemeen Weng im Innkreis, Bezirk Braunau am Inn, Oberösterreich, Öösterriek,
* Elling, Oort in de Gemeen Frederikshavn, Däänmark,
* Elling, Oort in de Gemeen Gedved, Däänmark,
* *[[Elling (Film)|Elling]]*, noorweegschen Speelfilm ut dat Johr 2001.

**Elling** is de Familiennaam von

* Adolf Elling (1901–1996), düütschen Filmprodukschoonsbaas,
* Ægidius Elling (1861–1949), noorweegschen Inschenör un Ünnernehmer,
* Alwin Elling (1897–1973), düütschen Speelbaas un Filmproduzent,
* Catharinus Elling (1858–1942), noorweegschen Kumponist, Volksmusiksammler, Musikkritiker un -pädagoog,
* Kurt Elling (* 1967), US-amerikaanschen Sänger,
* Véronique Elling (* 1975), franzöösche Schauspelerin un Sängerin,
* Wilhelm Elling (* 1930), düütschen Heimaatforscher.

Kiek ok bi: Ellingen, Fro von Elling, Ölling.
David Stockman

**David Stockman** is de Naam von

* David Stockman (1879–1951), sweedschen Opernsänger,
* David Stockman (* 1946), US-amerikaanschen Politiker.
Herman Rempel

**Herman Rempel** (* 10. Januar 1915 in de West Reserve, Manitoba; † 11. Oktober 2008 in Morden) weer en plautdietschen Schriever.

Rempel is 1915 as öllsten Söhn von Maria, borene Wiebe (1891-1978), un Peter W. Rempel (1889-1974) in de Mennoniten-Siedlung West Reserve in Kanada boren. He is in Edenburg op de Farm von de Öllern opwussen. Later weer he op dat Mennonite Collegiate Institute in Gretna un hett dor 1936 sien Afsluss maakt. In Winnipeg hett he sik denn to’n Schoolmeester utbillen laten un Sommerkursen an de Universität von Manitoba maakt.

Sien eerste Steed as Schoolmeester weer von 1937 bet 1943 an de School in Kronsgart. In’n Januar 1943 is he as Soldaat in’n Tweten Weltkrieg inberopen worrn. Na’n Krieg is he nich wedder in sien Beroop as Schoolmeester trügg un is 1946 Postbeamten worrn. Later weer he Beamten för dat Department of Manpower and Immigration.

As 1977 to dat sülverne Throonjubiläum von Königin Elisabeth II. en besünnere Madallje rutgeven worrn is (de Queen Elizabeth II Silver Jubilee Medal), hett Rempel to de Lüüd höört, de ehr kregen hebbt. Dat weer för sien Verdeensten as Beamten.

1979 is Rempel in Rohstand gahn. In’n Rohstand hett he mit *Kjenn Jie Noch Plautdietsch* en Wöörbook von’n plautdietschen Dialekt von de Mennoniten in Kanada schreven.

Polietsch weer Rempel in de Ne’e Demokraatsche Partei aktiv un weer bi de Kanaadsche Ünnerhuuswahl 1980 Kannedaat in’n Wahlkreis Lisgar. Dorbi is he aver blots op’n drüdden Platz kamen. Wunnen hett den Wahlkreis Jack Murta von de Progressiv-kunservative Partei von Kanada.

Rempel hett an’n 16. August 1942 in de Bergthaler Mennoniten-Kark von Morden Helen Hamm (4. Januar 1916–11. Dezember 2007) freet. De beiden harrn dree Kinner.

## Warken

* *Kjenn Jie Noch Plautdietsch? Mennonite Low German Dictionary.* PrairieView Press, 2. Oplaag, 1995

## Footnoten
Hans Rempel

**Hans Rempel** is de Naam von

* Hans Rempel (1904–2004), düütschen Verleger,
* Hans Rempel (1909–1990), düütschen lutherschen Pastoor,
* Hans Rempel (1940–2016), düütschen Pianist, Kumponist un Musikjournalist.